Α4-0007/95

Πρόταση κανονισμού (ΕΚ) του Συμβουλίου σχετικά με τα μέτρα που πρέπει να ληφθούν κατά ορισμένων δικαιούχων συναλλαγών που χρηματοδοτούνται από το ΕΓΤΠΕ - Εγγυήσεις (COM(94)0122 - C4-0041/94 - 94/0015(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Άρθρο 1, παράγραφος 1

>Αρχικό κείμενο>

1. Θεσπίζεται κοινοτική ρύθμιση με σκοπό να εντοπίζονται και να καθίστανται γνωστοί σε όλες τις αρμόδιες αρχές των κρατών μελών, και αυτό το ταχύτερο δυνατό, οι επιχειρηματίες οι οποίοι, λόγω της πείρας που έχει αποκτηθεί σχετικά με αυτούς όσον αφορά την ορθή εκπλήρωση προγενεστέρων υποχρεώσεών τους, παρουσιάζουν ενδεχόμενο αναξιοπιστίας στον τομέα των συναλλαγών, που χρηματοδοτούνται από το ΕΓΤΠΕ - Εγγυήσεις και κυρίως στον τομέα των διαγωνισμών, των επιστροφών κατά την εξαγωγή και των πωλήσεων με μειωμένη τιμή προϊόντων παρέμβασης.

>Κείμενο μετά την ψηφοφορία στο ΕΚ>

1. Θεσπίζεται κοινοτική ρύθμιση με σκοπό να εντοπίζονται και να καθίστανται γνωστοί σε όλες τις αρμόδιες αρχές των κρατών μελών και στην Επιτροπή, και αυτό το ταχύτερο δυνατό, οι επιχειρηματίες οι οποίοι, λόγω της πείρας που έχει αποκτηθεί σχετικά με αυτούς όσον αφορά την ορθή εκπλήρωση προγενεστέρων υποχρεώσεών τους, παρουσιάζουν ενδεχόμενο αναξιοπιστίας στον τομέα των συναλλαγών, που χρηματοδοτούνται από το ΕΓΤΠΕ - Εγγυήσεις και κυρίως στον τομέα των διαγωνισμών, των επιστροφών κατά την εξαγωγή και των πωλήσεων με μειωμένη τιμή προϊόντων παρέμβασης.

(Tροπολογία 2)

Άρθρο 1, παράγραφος 2

>Αρχικό κείμενο>

2. Κατά την έννοια του παρόντος κανονισμού, νοούνται ως «επιχειρηματίες που παρουσιάζουν ενδεχόμενο αναξιοπιστίας»:

>Κείμενο μετά την ψηφοφορία στο ΕΚ>

2. Κατά την έννοια του παρόντος κανονισμού, νοούνται ως «επιχειρηματίες που παρουσιάζουν ενδεχόμενο αναξιοπιστίας» οι επιχειρηματίες εκείνοι, ως φυσικά ή νομικά πρόσωπα:

>Αρχικό κείμενο>

α) οι επιχειρηματίες, ως φυσικά ή νομικά πρόσωπα, οι οποίοι εκ προθέσεως ή λόγω σοβαράς αμελείας, διέπραξαν παρατυπία κατά των σχετικών κοινοτικών διατάξεων και έτυχαν αχρεωστήτως χρηματοδότησης, ή προσπάθησαν να τύχουν αυτής, και

>Κείμενο μετά την ψηφοφορία στο ΕΚ>

α) οι οποίοι, σύμφωνα με τελική απόφαση διοικητικής ή δικαστικής αρχής, εκ προθέσεως ή λόγω σοβαράς αμελείας, διέπραξαν παρατυπία κατά των σχετικών κοινοτικών διατάξεων και έτυχαν αχρεωστήτως χρηματοδότησης, ή προσπάθησαν να τύχουν αυτής, και

>Αρχικό κείμενο>

β) αυτοί που έχουν αποτελέσει αντικείμενο βάσιμων σχετικών υπονοιών.

>Κείμενο μετά την ψηφοφορία στο ΕΚ>

β) οι οποίοι υπήρξαν αντικείμενο προκαταρκτικών διοικητικών ή δικαστικών διαπιστώσεων και οι οποίοι αποτελούν κατά συνέπεια αντικείμενο βάσιμων σχετικών υπονοιών.

(Τροπολογία 3)

Άρθρο 1, παράγραφος 2α (νέα)

>Κείμενο μετά την ψηφοφορία στο ΕΚ>

2α. Κατά την έννοια του παρόντος κανονισμού ως «παρατυπίες» νοούνται:

>Κείμενο μετά την ψηφοφορία στο ΕΚ>

- κάθε απάτη που διαπράττεται εις βάρος των οικονομικών συμφερόντων των Κοινοτήτων,

>Κείμενο μετά την ψηφοφορία στο ΕΚ>

- κάθε καταχρηστική εφαρμογή της κοινοτικής νομοθεσίας[semigr ]

>Κείμενο μετά την ψηφοφορία στο ΕΚ>

- κάθε άλλη παράλειψη υποχρέωσης η οποία προβλέπεται στη νομοθεσία τη σχετική με τα έσοδα των Κοινοτήτων ή τη χορήγηση ενίσχυσης, επιδότησης ή οιουδήποτε άλλου πλεονεκτήματος.

(Τροπολογία 4)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

1. Συνιστά «απάτη εις βάρος των οικονομικών συμφερόντων των Κοινοτήτων» κάθε πράξη ή παράλειψη παραβιάζουσα την ισχύουσα νομοθεσία και διαπραττόμενη εκ προθέσεως ή εκ χαρακτηριστικής αμελείας κρινόμενης σε σχέση με τις υποχρεώσεις επιμέλειας, η οποία έχει ως στόχο ή ως αποτέλεσμα:

>Κείμενο μετά την ψηφοφορία στο ΕΚ>

- είτε τη μείωση ενός ίδιου πόρου ή κάθε άλλου εσόδου των Κοινοτήτων

>Κείμενο μετά την ψηφοφορία στο ΕΚ>

- είτε την είσπραξη, την αδικαιολόγητη κατακράτηση, υπεξαίρεση πόρων εις βάρος των Κοινοτήτων»,

>Κείμενο μετά την ψηφοφορία στο ΕΚ>

2. Πρόκειται κυρίως για:

>Κείμενο μετά την ψηφοφορία στο ΕΚ>

- την κατάρτιση, προμήθεια, χρησιμοποίηση ή παρουσίαση εγγράφων ή δηλώσεων ψευδών, ανακριβών ή ελλιπών, τα οποία είναι απαραίτητα για τη χορήγηση μιας πίστωσης ή για την είσπραξη ενός εσόδου,

>Κείμενο μετά την ψηφοφορία στο ΕΚ>

- την παράλειψη παροχής στην αρμόδια αρχή των πληροφοριών που αφορούν τις τροποποιήσεις των όρων που επιβάλλονται για τη χορήγηση μιας πίστωσης ή την είσπραξη ενός εσόδου,

>Κείμενο μετά την ψηφοφορία στο ΕΚ>

- την υπεξαίρεση ή κατασπατάληση χρηματικών ποσών,

>Κείμενο μετά την ψηφοφορία στο ΕΚ>

- την εν γνώσει χρησιμοποίηση ενισχύσεων ή επιδοτήσεων που έχουν ληφθεί μέσω ανακριβών ή ελλιπών δηλώσεων ή μέσω άλλων τεχνασμάτων.

(Τροπολογία 5)

Άρθρο 1β (νέο)

>Κείμενο μετά την ψηφοφορία στο ΕΚ>

Αποτελούν «κατάχρηση της κοινοτικής νομοθεσίας», οι πράξεις που έχουν αναληφθεί με σκοπό να αποκτηθεί αχρεωστήτως όφελος δημιουργώντας μέσω εικονικών τεχνητών ενεργειών κατάσταση τυπικά σύμφωνη με τις νόμιμες προϋποθέσεις ενώ στερούνται πραγματικού οικονομικού λόγου και είναι αντίθετες προς τους στόχους της εν λόγω κοινοτικής νομοθεσίας.

(Τροπολογία 6)

Άρθρο 2, παράγραφος 1α (νέα)

>Κείμενο μετά την ψηφοφορία στο ΕΚ>

1α. Τα κράτη μέλη παρέχουν, κατά το δυνατόν, λεπτομερείς πληροφορίες ως προς:

>Κείμενο μετά την ψηφοφορία στο ΕΚ>

- τη διάταξη που παρεβιάσθη,

>Κείμενο μετά την ψηφοφορία στο ΕΚ>

- τη φύση και τη σημασία της δαπάνης[semigr ] στις περιπτώσεις κατά τις οποίες καμία πληρωμή δεν πραγματοποιήθηκε, τα ποσά που θα κατεβάλλοντο αχρεωστήτως αν η παρατυπία δεν είχε διαπιστωθεί, εξαιρουμένων των απλών λαθών και αμελειών των επιχειρηματιών που εντοπίσθηκαν πριν από την πληρωμή και δεν συνεπάγονται την επιβολή διοικητικών ή δικαστικών κυρώσεων,

>Κείμενο μετά την ψηφοφορία στο ΕΚ>

- τις κοινές οργανώσεις αγορών και το ή τα σχετικά προϊόντα ή το σχετικό μέτρο,

>Κείμενο μετά την ψηφοφορία στο ΕΚ>

- την περίοδο κατά τη διάρκεια της οποίας ή τη στιγμή κατά την οποία διεπράχθη η παρατυπία,

>Κείμενο μετά την ψηφοφορία στο ΕΚ>

- τις χρησιμοποιούμενες μεθόδους για τη διάπραξη της παρατυπίας,

>Κείμενο μετά την ψηφοφορία στο ΕΚ>

- τον τρόπο με τον οποίο απεκαλύφθη η παρατυπία,

>Κείμενο μετά την ψηφοφορία στο ΕΚ>

- τις εθνικές υπηρεσίες ή οργανισμούς που έχουν προβεί στη διαπίστωση της παρατυπίας,

>Κείμενο μετά την ψηφοφορία στο ΕΚ>

- τις οικονομικές επιπτώσεις και τις δυνατότητες ανακτήσεως,

>Κείμενο μετά την ψηφοφορία στο ΕΚ>

- την ημερομηνία και την πηγή της πρώτης πληροφορίας που δημιουργεί υποψία παρατυπίας,

>Κείμενο μετά την ψηφοφορία στο ΕΚ>

- την ημερομηνία διαπίστωσης της παρατυπίας,

>Κείμενο μετά την ψηφοφορία στο ΕΚ>

- κατά περίπτωση τα ενδιαφερόμενα κράτη μέλη και τρίτες χώρες,

>Κείμενο μετά την ψηφοφορία στο ΕΚ>

- τα στοιχεία ταυτότητας των ενεχόμενων φυσικών και νομικών προσώπων, εξαιρέσει των περιπτώσεων στις οποίες αυτή η ένδειξη δεν μπορεί να αποβεί χρήσιμη στην καταπολέμηση των παρατυπιών λόγω του χαρακτήρα της εν λόγω παρατυπίας.

(Τροπολογία 7)

Άρθρο 2, εδάφιο 1β (νέο)

>Κείμενο μετά την ψηφοφορία στο ΕΚ>

Όταν ένα κράτος μέλος δεν εκπληρώνει τις υποχρεώσεις του βάσει του παρόντος άρθρου, η Επιτροπή κινεί

>Κείμενο μετά την ψηφοφορία στο ΕΚ>

α) τις διαδικασίες εντοπισμού και τους κανόνες γνωστοποίησης[semigr ]

>Κείμενο μετά την ψηφοφορία στο ΕΚ>

β) τις διαδικασίες που ορίζονται στο άρθρο 169 της Συνθήκης ΕΚ.

(Τροπολογία 8)

Άρθρο 3, παράγραφος 1, σημείο α)

>Αρχικό κείμενο>

α) ενισχυμένος έλεγχος των συναλλαγών που πραγματοποιούνται από τον επιχειρηματία

>Κείμενο μετά την ψηφοφορία στο ΕΚ>

α) ενισχυμένος έλεγχος όλων των συναλλαγών που πραγματοποιούνται από την επιχειρηματία

(Τροπολογία 9)

Άρθρο 3, παράγραφος 1, σημείο β)

>Αρχικό κείμενο>

ή

>Κείμενο μετά την ψηφοφορία στο ΕΚ>

και/ή

>Αρχικό κείμενο>

β) αναστολή της πληρωμής των ποσών, για τις τρέχουσες συναλλαγές που πρόκειται να προσδιορισθούν και, ενδεχομένως, της αποδέσμευσης της σχετικής εγγύησης, έως ότου διαπιστωθεί παρατυπία κατά την έννοια του άρθρου 1 παράγραφος 2 στοιχείο α),

>Κείμενο μετά την ψηφοφορία στο ΕΚ>

β) αναστολή της πληρωμής των ποσών, για τις τρέχουσες συναλλαγές που πρόκειται να προσδιορισθούν από το κράτος μέλος σε συμφωνία με την Επιτροπή, λαμβάνοντας δεόντως υπόψη τον κίνδυνο περαιτέρω παρατυπιών που θα διαπράξει ο ίδιος επιχειρηματίας, και, ενδεχομένως, αναστολή της αποδέσμευσης της σχετικής εγγύησης,

(Τροπολογία 10)

Άρθρο 3, παράγραφος 1, σημείο γ)

>Αρχικό κείμενο>

ή

>Κείμενο μετά την ψηφοφορία στο ΕΚ>

και/ή

>Αρχικό κείμενο>

γ) αποκλεισμός των επιχειρηματιών για μια συγκεκριμένη περίοδο και για τις συναλλαγές που πρόκειται να προσδιορισθούν.

>Κείμενο μετά την ψηφοφορία στο ΕΚ>

γ) αποκλεισμός των επιχειρηματιών για μια συγκεκριμένη περίοδο και για τις συναλλαγές που πρόκειται να προσδιορισθούν από το κράτος μέλος σε συμφωνία με την Επιτροπή, λαμβάνοντας δεόντως υπόψη τον κίνδυνο περαιτέρω παρατυπιών που θα διαπράξει ο ίδιος επιχειρηματίας.

(Τροπολογία 11)

Άρθρο 3, παράγραφος 3

>Αρχικό κείμενο>

3. Στην περίπτωση που η Επιτροπή προβαίνει η ίδια στην κατακύρωση των διαγωνισμών, λαμβάνει, ανάλογα με την περίπτωση, ένα από τα μέτρα που αναφέρονται στην παράγραφο 1.

>Κείμενο μετά την ψηφοφορία στο ΕΚ>

3. Στην περίπτωση που η Επιτροπή προβαίνει η ίδια στην κατακύρωση των διαγωνισμών, λαμβάνει, ανάλογα με την περίπτωση, ένα ή περισσότερα από τα μέτρα που αναφέρονται στην παράγραφο 1.

(Τροπολογία 12)

Άρθρο 4, παράγραφος 1, σημείο α)

>Αρχικό κείμενο>

α) την προηγούμενη ακρόαση και το δικαιώμα ένστασης του εκάστοτε επιχειρηματία,

>Κείμενο μετά την ψηφοφορία στο ΕΚ>

α) την προηγούμενη ακρόαση και το δικαιώμα ένστασης του εκάστοτε επιχειρηματία, βάσει του δικαιώματός του/της να ενημερώνεται και να έχει πρόσβαση στο σχετικό φάκελο,

(Τροπολογία 13)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α

Η Επιτροπή υποβάλλει έκθεση στο Κοινοβούλιο σε εφαρμογή του παρόντος κανονισμού εντός δύο ετών από την έναρξη ισχύος του. Η Επιτροπή υποβάλΛει προτάσεις τροποποίησης του κανονισμού βάσει του άρθρου 189 Β της Συνθήκης ΕΚ.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου σχετικά με τα μέτρα που πρέπει να ληφθούν κατά ορισμένων δικαιούχων συναλλαγών που χρηματοδοτούνται από το ΕΓΤΠΕ -Εγγυήσεις (COM(94)0122 - C4-0041/94 - 94/0015(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0122 - 94/0015(CNS) ((ΕΕ C 151, 02.06.1994, σελ. 13)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης για την ίδρυση της Ευρωπαϊκής Κοινότητας (C4-0041/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Γεωργίας και Ανάπτυξης της Υπαίθρου (Α4- 0007/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.